OpenLLM-France/wikimedia huggingface dataset:
# Watsonia borbonica

La Watsonia borbonica és una espècie herbàcia de la família de les Iridaceae, que creix a les regions de Sud-àfrica. Són plantes robustes caducifòlies o a vegades perennes, les fulles són dures i fibroses en forma de daga amb nervadures i marges molt marcats. Les flors tenen la forma de trompeta i són de color blanc i/o rosat. És una magnífica planta bulbosa que presenta altes espigues de flors rosades molt usats en jardineria.

## Descripció

Watsonia borbonica pertany a la família de les Iridaceae, que creix en les regions de Sud-àfrica. És una planta herbàcia de fulla caduca, és a dir, creix a la tardor-hivern i primavera i és aleshores quan mor després de la floració de primavera o estiu i queda de forma latent durant l'estiu per créixer en la següent temporada. El rizoma és un corm d'uns 30–40 mm de diàmetre amb túniques de color gris-marró. Les fulles són amples i brillants en forma d'espasa amb els marges de color hialí (blanquinós) i moderadament engruixits. La inflorescència fa una espiga principal ramificant-se en unes 10 flors grans i vistoses de color pàlid a més rosat i lleugerament perfumades. Els tèpals tenen una línia mitjana més fosca i una ratlla blanca a la base o molt de tant en tant tots blancs. Les flors són zigomorfes (tenen un sol pla de simetria). El fruit és una càpsula oblonga més o menys llenyosa la qual allibera llavors alades.

## Distribució i hàbitat

Creix en l'extrem sud-oest de la Provincia Occidental del Cap, des del sud a Tulbagh i des de l'est a Bredasdorp. El seeu hàbitat és principalment vessants rocosos de gres i vessants d'argila i granit ben drenats i a vegades en terra sorrenc profund a peu de les muntanyes.

## Etimologia

El nom afrikaans comú Kanol és una versió fonèticament modificada de la paraula original knol holandesa, és a dir, un corm, y s'aplica a moltes espècies de corms, encara que principalment a espècies de Watsonia. Normalment va acompanyat d'un prefix per exemple descriptiu com rooikanol (corm vermell) si les flors són de color vermell o en aquest cas, suurkanol, perquè el corm té un gust agre. El nom també es combina amb pypie com en kanolpypie, per ser el nom afrikaan per a referirse a l'aspecte de tub llarg en miniatura de les flors.

## Referències

* ↑ «Watsonia borbonica a EOL» (en anglès). [Consulta: 9 gener 2015].
* ↑ «Watsonia borbonica a The Plant List» (en anglès). [Consulta: 9 gener 2015].

## Bibliografia

* MANNING, J. Field Guide to FYNBOS. Struik Publishers, Second impression 2008. ISBN 9781770072657. Pàg 120.
* de Bolòs, Oriol; Vigo, Josep; Masalles, Ramon M.; Ninot, Josep M. «Compostes». A: Flora Manual dels Països Catalans. 2a Edició. Barcelona: PorticNatura, 2005, p. 1221. ISBN 8473064003.
# Polifol·licle

Un polifol·licle és un fruit múltiple o col·lectiu compost per dos o més fruits.
Es tracta d'un fruit pluricarpel·lar on cada carpel es converteix en un fruit en forma de fol·licle de tal manera que s'origina un conjunt de fruits polisperms i secs més o menys reunits per la base.
És un tipus de fruit típic del gènere Helleborus de la família de les ranunculàcies.
# Plomer (desambiguació)

«Plomer» té aquests significats:
* plomer, llauner o lampista.
* plomer o plomaire, qui treballa o comercia en coses de plom
* plomer, plomall
* plomer, capsa on es guarden les plomes d'escriure
# Gran Premi de Chambéry

El Gran Premi de Chambéry és una cursa ciclista d'un dia, de categoria femenina francesa, que es disputa anualment a Chambéry (Savoia). Forma part del calendari de la Copa de França.

## Palmarès

| Any | Vencedora | Segona | Tercera |
| 2003 | Sophie Creux | Jeannie Longo | Virginie Moinard |
| 2004 | Melissa Holt | Jeannie Longo | Marina Jaunâtre |
| 2005 | Sophie Creux | Fanny Riberot | Alna Burato |
| 2006 | Magali Mocquery | Sophie Creux | Sylvie Riedle |
| 2007 | Magali Mocquery | Fanny Riberot | Maaris Meier |
| 2008 | Sophie Creux | Modesta Vžesniauskaitė | Anna Zugno |
| 2009 | Modesta Vžesniauskaitė | Noemi Cantele | Nicole Brändli |
| 2010 | Sophie Creux | Edwige Pitel | Martina Růžičková |
| 2011 | Sophie Creux | Élodie Hegoburu | Edwige Pitel |
| 2012 | Alexia Muffat | Élodie Hegoburu | Béatrice Thomas |
| 2013 | Nicole Hanselmann | Stéffi Jamoneau | Élodie Hegoburu |
| 2014 | Amélie Rivat | Sophie Creux | Marion Sicot |
| 2015 | Manon Souyris | Amélie Rivat | Soraya Paladin |
| 2016 | Marjolaine Bazin | Juliette Labous | Daniela Reis |
| 2017 | Annabelle Dreville | Séverine Eraud | Ophélie Fenart |
| 2018 | Manon Souyris | Thi That Nguyen | Évita Muzic |
| 2019 | Katia Ragusa | Teniel Campbell | Marie Gielen |
| 2020 | suspesa | suspesa | suspesa |
| 2021 | Gladys Verhulst | Giorgia Bariani | Debora Silvestri |
| 2022 | Brodie Chapman | Victorie Guilman | Cristina Tonetti |
| 2023 | Victorie Guilman | Erica Magnaldi | Évita Muzic |
| 2024 | Lore De Schepper | Évita Muzic | Erica Magnaldi |

## Enllaços externs

* Palmarès a cyclebase.nl
* Palmarès a cqranking.com
# Candidatura Independent de Centre

La Candidatura Independent de Centre fou una llista electoral promoguda per l'aleshores governador civil de la província de Castelló Pablo Martín Caballero, que es va presentar a les eleccions generals espanyoles de 1977 per l'esmentada circumscripció electoral i va obtenir un escó al Congrés dels Diputats per a José Miguel Ortí Bordás. Més tard es va integrar en la Unió de Centre Democràtic.

## Referències

* ↑ Laura Desfor Edles (1998). Symbol and Ritual in the New Spain: The Transition to Democracy After Franco, Cambridge University Press, pág. 64
# Lugovoie (Bélgorod)

* Per a altres significats, vegeu «Lugovoie».
Lugovoie - Луговое (rus) - és un poble (un possiólok) de l'óblast de Bélgorod, a Rússia. El 2010 tenia 106 habitants. Pertany al districte (raion) de Véidelevka.

## Referències

* ↑ «Посёлок Вейделевка (летопись, часть 1)» (en rus). beluezd.ru. Arxivat de l'original el 2018-07-09. [Consulta: 9 juliol 2018].
* ↑ «Историческая справка | Вейделевский район». Arxivat de l'original el 2013-04-17. [Consulta: 7 abril 2013].
* ↑ «Вейделевка (летопись часть 2)» (en rus). beluezd.ru. Arxivat de l'original el 2018-07-09. [Consulta: 9 juliol 2018].
# Max Prieto

Max Prieto (28 de març de 1919 - 30 de maig de 1998) fou un futbolista mexicà.

## Selecció de Mèxic

Va formar part de l'equip mexicà a la Copa del Món de 1950.

## Referències

* ↑ 1950 FIFA World Cup Brazil Arxivat 2011-10-25 a Wayback Machine.
* ↑ Max Prieto Fitxa i estadístiques a la FIFA
* ↑ CARRILLO, Omar. La Historia de las Copas del Mundo: Crónicas de la Selección Mexicana, El Tri en cada mundial.. Mèxic: Editorial Televisa edición, 2006.
# Província de Bari

La província de Bari és una antiga província de la regió de la Pulla a Itàlia. L'1 de gener de 2015 va ser reemplaçada per la Ciutat metropolitana de Bari.
Limitava al nord-est amb el mar Adriàtic, a l'oest amb la Basilicata, al nord amb la província de Barletta-Andria-Trani i al sud amb les províncies de Brindisi i Tàrent.

## Referències

* ↑ Città metropolitane, province e unioni di comuni: cosa cambia, governo.it
# Cantó de Sainte-Anne-1

El cantó de Sainte-Anne-1 és una divisió administrativa francesa situat al departament de Guadalupe a la regió de Guadalupe.

## Composició

El cantó comprèn part de la comuna de Sainte Anne.

## Administració

Llista dels consellers generals successius :
| Període | Identitat | Partit |
| 2001-2008 | Marlène Captant | Divers droite |
| 2008- | Jacques Kancel | PCG |
| Les dades anteriors no són pas conegudes ||||
# Rhaphidura (ocell)

Rhaphidura és un gènere d'ocells de la família dels apòdids (Apodidae). Aquests falciots habiten les selves d'Àsia, a la península de Malaca i les Illes Grans de la Sonda, i a l'Àfrica equatorial.
Segons la classificació del Congrés Ornitològic Internacional (versió 2.5, 2010) aquest gènere està format per dues espècies:
* falciot cuaespinós de carpó argentat (Rhaphidura leucopygialis).
* falciot cuaespinós de Sabine (Rhaphidura sabini).

## Referències

* ↑ Jobling, 2010, «Rhaphidura».
* ↑ Frank Gill i David Donsker (editors). «Owlet-nightjars, treeswifts, swifts» (en anglès). IOC World Bird List v 9.2. Unió Ornitològica Internacional, 2019. [Consulta: 13 agost 2019].

## Bibliografia

* Jobling, J. A. Helm Dictionary of Scientific Bird Names (en anglès). Christopher Helm, 2010. ISBN 9781408133262.
# Candidatura Aragonesa d'Unitat Democràtica

La Candidatura Aragonesa d'Unitat Democràtica -CAUD- fou una coalició de diversos partits polítics d'esquerres a Aragó que van presentar conjuntament una candidatura a les eleccions generals espanyoles de 1977 al Senat per la circumscripció electoral de la província de Saragossa. Va rebre el suport de la majoria de sindicats. Els partits que van formar la coalició van ser la Federació Demòcrata Cristiana, el Moviment Comunista d'Aragó, l'Organització Revolucionària de Treballadors, el Partit Carlista d'Aragó, el Partit Comunista d'Espanya, el Partit Socialista d'Aragó, el Partit Socialista Obrer Espanyol, el Partido Socialista Popular i el Partit del Treball d'Aragó.

## Integrants de la candidatura

Els tres candidats per ordre alfabètic (amb l'edat i ofici que ocupaven l'any 1977) era:
* Mateo-Antonio García Mateos (57 anys, advocat).
* Lorenzo Martín-Retortillo Baquer (41 anys, catedràtic de Dret Administratiu de la Universitat de Saragossa)
* Ramón Sainz de Varanda i Jiménez (52 anys, advocat i degà del Col·legi d'Advocats de Saragossa)

## Programa electoral

El seu programa electoral es resumia en exigir de la necessitat d'atorgar al poble espanyol d'una Constitució democràtica (en aquelles dates encara no se n'havia elaborat l'avantprojecte de Constitució espanyola de 1978), dotar a les regions d'autonomia, i la defensa dels drets humans, en representació del classe treballadora d'Aragó.

## Resultats electorals

Els tres candidats van resultar escollits com a senadors per la província de Saragossa, copant els tres primers escons dels quatre assignats a aquesta província. Els resultats foren:
| Candidat de la CAUD | Vots | Elegit | Posició |
| Ramón Sainz de Varanda y Jiménez | 184.157 | SI | 1r de 20 |
| Lorenzo Martín-Retortillo Baquer | 180.811 | SI | 2n de 20 |
| Mateo-Antonio García Mateos | 173.570 | SI | 3r de 20 |
El quart senador per la província de Saragossa el va obtenir la Candidatura Aragonesa Independent de Centre. Posteriorment es van adscriure a diferents grups en el Senat, el candidat més votat es va integrar en el Grup Socialista, i els altres ho van fer en el Grup de Progressistes i Socialistes Independents.

## Referències

* «Candidatura Aragonesa d'Unitat Democràtica». Gran Enciclopedia Aragonesa. Saragossa: DiCom Medios SL, sota llicència Creative Commons.
# Wickliffe (Kentucky)

Wickliffe és una població dels Estats Units a l'estat de Kentucky. Segons el cens del 2000 tenia 794 habitants.

## Demografia

Segons el cens del 2000, Wickliffe tenia 794 habitants, 327 habitatges, i 216 famílies. La densitat de població era de 223,8 habitants/km².
Dels 327 habitatges en un 25,4% hi vivien nens de menys de 18 anys, en un 51,1% hi vivien parelles casades, en un 10,7% dones solteres, i en un 33,9% no eren unitats familiars. En el 30% dels habitatges hi vivien persones soles el 15,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,25 i el nombre mitjà de persones que vivien en cada família era de 2,74.
Per edats la població es repartia de la següent manera: un 19% tenia menys de 18 anys, un 10,2% entre 18 i 24, un 25,9% entre 25 i 44, un 26,3% de 45 a 60 i un 18,5% 65 anys o més.
L'edat mediana era de 42 anys. Per cada 100 dones de 18 o més anys hi havia 107,4 homes.
La renda mediana per habitatge era de 28.750 $ i la renda mediana per família de 35.417 $. Els homes tenien una renda mediana de 30.556 $ mentre que les dones 16.477 $. La renda per capita de la població era de 17.273 $. Entorn del 10,1% de les famílies i el 16,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Wickliffe». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 7 agost 2010].
* ↑ «Geographic Comparison Table- Wickliffe». American Fact Finder. Oficina del Cens dels Estats Units, 12-01-2010.
# Magüi González

María Luisa González García, més coneguda com a Magüi González (Illes Canàries, 1953) és una arquitecta i professora espanyola. En 1985 va guanyar la 2 Edició dels Premis Oraá d'Arquitectura Canària amb un treball d'arquitectura pública realitzat al sud de Gran Canària.

## Referències

* ↑ MUÑOZ, Clara; ABALOS, Iñaki; GAUSA, Manuel; GONZÁLEZ, Maria Luisa; SOSA, José Antonio. Catálogo Exposición Nred arquitectos. Gobierno de Canarias, 2006. ISBN 978-84-611-3851-7
* ↑ «La mejor arquitectura de Canarias» (en castellà). Diario de Avisos, 11-09-2006. Arxivat de l'original el 2016-03-03.
* ↑ «Los nuevos Juzgados de Gran Canaria». Arquiscopio, 14-06-2013.
# Políedre semiregular

Diversos autors utilitzen d'una manera diferent el terme políedre semiregular o sòlid semiregular. En la seva definició original, és un políedre amb cares regulars i un grup de simetria transitiu en els seus vèrtexs. En l'actualitat, per a aquesta mena d'estructures, es prefereix el nom de políedre uniforme, seguint la definició proposada per Thorold Gosset el 1990 per als politops semiregulars. Aquests políedres són els següents:
* Els tretze sòlids d'Arquímedes.
* La sèrie infinita de prismes convexos.
* La sèrie infinita de antiprismes convexos.
Tots els políedres uniformes es poden definir plenament amb una configuració de vèrtexs, és a dir, una llista de les cares per nombre de costats segons convergeixen en un vèrtex. Per exemple, 3.5.3.5 representa l'icosaedre, que alterna dos triangles i dos pentàgons al voltant de cada vèrtex. En canvi, 3.3.3.5 representa l'antiprisma pentagonal. A vegades, aquests políedres són anomenats figures isogonals.
A partir del treball de Thorold Gosset: "On the Regular and Semi-Regular Figures in Space of n Dimensions", altres autors, com E. L. Elte, Cromwell, Cundy i Rollett i Harold Scott Mac Donald Coxeter, han utilitzat el terme «políedre semirregular» de diverses maneres. Entre d'altres, les següents:
* Tres sèries de políedres estavellats, anàlegs a la definició de Gosset.
* Els políedres duals dels sòlids d'Arquímedes, incloent els sòlids de Catalan i les bipiràmides i trapezoedres, a més dels seus anàlegs no convexos.

## Referències

* 1 2 Thorold Gosset On the Regular and Semi-Regular Figures in Space of n Dimensions, Messenger of Mathematics, Macmillan, 1900
* ↑ Coxeter, H.S.M. Regular polytopes, 3a edició, Dover (1973)
* ↑ "Archimedes". (2006). a Encyclopædia Britannica. Recuperat 19 Dec 2006, de Encyclopædia Britannica Online (subscripció requerida).
* ↑ Weisstein, Eric W., «Semiregular polyhedron» a MathWorld (en anglès).
* ↑ Elte, E. L. (1912), The Semiregular Polytopes of the Hyperspaces, Groningen: University of Groningen
* ↑ Cromwell, P. Polyhedra, Cambridge University Press (1977)
* ↑ Cundy H.M and Rollett, A.P. Mathematical models, 2a edició. Oxford University Press (1961)
* ↑ Coxeter, H.S.M., Longuet-Higgins, M.S. and Miller, J.C.P. Uniform Polyhedra, Philosophical Transactions of the Royal Society of London 246 A (1954), pàgines 401-450. (JSTOR archive, subscripció requerida).
# Puig de Milà

El puig de Milà és una muntanya de 492 metres situada al municipi de Maçanet de Cabrenys, a la comarca catalana de l'Alt Empordà.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Cantó de Sainte-Foy-lès-Lyon

El cantó de Sainte-Foy-lès-Lyon és un antic cantó francès del departament del Roine, situat al districte de Lió. Té 2 municipis i el cap és Sainte-Foy-lès-Lyon. Va existir de 1985 a 2014.

## Municipis

* La Mulatière
* Sainte-Foy-lès-Lyon
Llista dels consellers generals successius :
| Data d'elecció | Identitat | Partit | Qualitat |
| 1985-1994 | Xavier Hamelin | RPR | |
| 1994-2014 | Jean-Paul Delorme | RPR, UMP | |
# Centre Mèdic Assaf HaHoref

El Centre Mèdic Isaac Shamir, abans era anomenat: "Centre Mèdic Assaf Harofeh" (en hebreu: מרכז רפואי אסף הרופא) és el quart hospital públic més gran d'Israel. El centre mèdic es troba a Beer Yaakov. L'hospital és una instal·lació mèdica acadèmica amb 848 llits, que té cura a una població en constant creixement de totes les nacionalitats, que actualment ascendeix a gairebé mig milió de persones. L'hospital ofereix serveis a una població d'aproximadament 1 milió i mig de residents i ofereix una àmplia varietat de serveis d'atenció mèdica de primer nivell. El centre mèdic inclou 848 llits per a pacients internats, 21 sales d'operacions d'alta tecnologia, unitats de vigilància intensiva cardíaca, neonatal, pediàtrica i respiratòria, equipades amb equips avançats, laboratoris sofisticats, i una varietat d'unitats clíniques i especialitzades. L'hospital ofereix atenció personal, diagnòstic i tractament mèdic. Un equip de 3.400 metges, investigadors, professionals mèdics, personal d'infermeria i gestió, treballen junts per oferir un servei professional a tots els pacients. El personal proporciona serveis mèdics, mentre que alhora temps dona a cada pacient un atenció personal, càlida i humana.

## Referències

* ↑ www.assafh.org/
# Xagamba

Xagamba (Shagamba) és un jaciment arqueològic d'Egipte a 6 km al nord-oest de Bilbeis, a la zona del Delta, excavat per Petrie el 1906, i per Snape i Tyldesley de la universitat de Liverpool el 1983, on s'han trobat alguns objectes antics i les restes d'una graners. El jaciment està cobert per la tomba d'un xeic i per un cementiri modern. L'excavació va continuar a principis del 1985 amb S. R. Snape, amb un equip que també va excavar a Geziret i El-Suwa.

## Referències

* ↑ Shagamba Arxivat 2019-07-12 a Wayback Machine. Egypt Exploration Society
* ↑ Chronique d'Égypte: bulletin périodique de la Fondation égyptologique reine Élisabeth. Musées royaux d'art et d'histoire, 1992, p. 83.
* ↑ Orientalia: Vol.55. Gregorian Biblical BookShop, p. 243–. GGKEY:DXAKJZ01YWN.
# Maketo

Maketo (del grec μέτοικος, metoikos, «aquell que ha canviat de residència»; metec) és un terme despectiu que en basc s'empra per a designar aquelles persones provinents d'Espanya que han emigrat al País Basc, especialment aquelles que no parlen basc.
Els orígens del terme es troben en la industrialització de Biscaia a finals del segle xix. Els treballadors de les mines sovint venien de fora del País Basc i eren anomenats maketos per part de la població local. L'ús i la connotació negativa de la paraula van ser difós per l'escriptor Sabino Arana (1865-1903), qui sovint és considerat el pare del nacionalisme basc.

## Referències

* ↑ «Maketoa» (en basc). Auñamendi Eusko Entziklopedia. [Consulta: 16 juny 2024].
* ↑ «Maqueto» (en castellà). Real Academia Española. [Consulta: 7 març 2024].
* ↑ Elorza, Antonio. Un pueblo escogido: génesis, definición y desarrollo del nacionalismo vasco (en castellà). Barcelona: Crítica, 2001 (Crítica contrastes). ISBN 978-84-8432-248-1.
# Puig de Miralles

«Puig de Miralles» té aquests significats:
* Puig de Miralles: muntanya del límit dels termes municipals de la Vall d'en Bas, de la comarca de la Garrotxa, i de Vidrà, de la d'Osona.
* Puig de Miralles: muntanya del límit dels termes comunals de Glorianes, Rigardà i Rodès, tots tres de la comarca del Conflent.
# Cascades Jadipai

Les cascades Jadipai (en bengalí, জাদিপাই ঝরনা) situades a Ruma Upazila, al districte de Bandarban, és una de les caigudes d'aigua més àmplia de Bangladesh. És un dels llocs turístics més atractius de Bangladesh. El flux de la caiguda de Jadipai es fa robust durant la temporada de pluges.

## Localització

Es troba a Ruma Upazila, al districte de Bandarban. Es troba a aproximadament dues hores a peu del pic de Keokaradong.

## Atracció turística

El camí és molt ziga-zaga amb alguns llocs esvelts. Al llarg d'aquest camí, el viatger passa pel Passing Para i Jadi Para. Els darrers 30 minuts d'aquest viatge són realment arriscats. Al cap de poc, quan els viatgers arribe a les cascades de Jadipai, es passa per alt l'angoixa, ja que la magnificència natural de la cascada de Jadipai és realment sorprenent.

## Referències

* ↑ «Jadipai Waterfall» (en anglès). Bandarban Tours.

## Vegeu també

* Llista de cascades
# William McKinley

* Per a la muntanya d'Alaska, vegeu Mont McKinley
William McKinley (Niles, Ohio, Estats Units, 24 de febrer de 1843 – Buffalo, 14 de setembre de 1901) fou un polític estatunidenc, president dels Estats Units (1896–1901).
Va ser diputat al Congrés pel Partit Republicà entre 1877 i 1881. L'any 1890 va presentar el projecte de llei de duanes més conegut amb el nom de l'Aranzel McKinley o Bill McKinley, sens dubte la seva obra cabdal en la política proteccionista.
El 1896 va ser elegit president dels Estats Units. De la seva política expansionista n'és el fruit la Guerra Hispano-estatunidenca de 1898, l'annexió de les illes Hawaii (1898), la tutela de les Samoa Orientals (1899) i tot un plegat de polítiques neo-colonials que anaven dirigides a dominar el continent americà.
El 1900 va ser reelegit. Un any després va ser assassinat per l'anarquista Leon Czolgosz.

## Referències

* ↑ Chalberg, John. Emma Goldman: American Individualist. HarperCollins Publishers Inc, 1991, p. 65–66. ISBN 0-673-52102-8.

## Bibliografia

* «William McKinley». Gran Enciclopèdia Catalana. Barcelona: Grup Enciclopèdia Catalana.
# Gobiopsis springeri

Gobiopsis springeri és una espècie de peix de la família dels gòbids i de l'ordre dels cipriniformes que es troba al Pacífic occidental central.

## Referències

* ↑ Steindachner, F. 1861. Beiträge zur Kenntniss der Gobioiden. Sitzungsber. Math.-Naturwiss. Classe K. Akad. Wiss. Wien v. 42 (for 1860): 283-292, Pl. 1.
* ↑ «Gobiopsis springeri». Catalogue of Life. (anglès) (anglès)
* ↑ FishBase (anglès)

## Bibliografia

* Birdsong, R. S., Murdy, E. O. i Pezold, F. L., 1988. A study of the vertebral column and median fin osteology in gobioid fishes with comments on gobioid relationships., Bull. Mar. Sci., 42:174-214.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Fenner, R. M. The Conscientious Marine Aquarist: A Commonsense Handbook for Successful Saltwater Hobbyists (en anglès). TFH Publications, 2001. ISBN 9781890087029.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Hoese, D.F. 1986: Gobiidae. p. 774-807. A M.M. Smith i P.C. Heemstra (eds.) Smiths' sea fishes. Springer-Verlag, Berlín, Alemanya.
* Larson, H.K. i E.O. Murdy 2001. Gobiidae. Gobies. p. 3578-3603. A K.E. Carpenter i V. Niem (eds.) FAO species identification guide for fishery purposes. The living marine resources of the Western Central Pacific. Vol. 6. Bony fishes part 4 (Labridae to Latimeriidae). FAO, Roma, Itàlia.
* Maugé, L.A. 1986. Gobiidae. p. 358-388. A J. Daget, J.-P. Gosse i D.F.E. Thys van den Audenaerde (eds.) Check-list of the freshwater fishes of Africa (CLOFFA). ISNB, Brussel·les; MRAC, Tervuren, Flandes; i ORSTOM, París, França. Vol. 2.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.